五言述瓜沙（一下有「州」字）僧獻款詩一首
作者：彥楚
朝代：唐

paragraphs: 鄉邑雖然異，銜恩萬國同。
遠朝來鳳闕，歸順賀宸聰。
昌（疑應作「冒」字）暑聞鶯囀，看花落晚紅。
辯清能擊論，學富早成功。
大教從西得，敷皂賜（一作「筵願」）向東。
今朝承聖旨，起坐沐天風。
（同前。
注「一作」者，爲伯三七二○卷之異文。
原署：「右街崇先寺內講論兼應制大德彥楚。
」）。